Komission tiedonanto - Ilmoitus tiettyjen Kiinan kansatasavallasta peräisin olevien määrällisten kiintiöiden alaisten tuotteiden yhteisön tuojille



Virallinen lehti nro C 181 , 26/06/1999 s. 0009 - 0010



Ilmoitus tiettyjen Kiinan kansatasavallasta peräisin olevien määrällisten kiintiöiden alaisten tuotteiden yhteisön tuojille (1999/C 181/04) Yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94(1) 3 artiklan mukaisesti yhteisön tuojille ilmoitetaan seuraavaa: 1. Euroopan komissio on vahvistanut asetuksessaan (EY) N:o 1369/1999(2) erityiset säännöt tiettyjen sellaisten yhteisön määrällisten kiintiöiden vuoden 2000 hallinnosta, jotka neuvosto on ottanut käyttöön Kiinan kansantasavallan osalta asetuksellaan (EY) N:o 519/94(3). 2. Näiden kiintiöiden hallinto tapahtuu perinteisten kauppavirtojen huomioon ottamiseen perustuvan menetelmän mukaisesti (asetuksen (EY) N:o 520/94 2 artiklan 2 kohdan a alakohta). Tämän menetelmän mukaisesti kiintiöt jaetaan kahteen osaan, joista toinen on tarkoitettu perinteisille tuojille ja toinen muille tuojille. Muille tuojille varattu osa jaetaan kuitenkin suhteessa haettuihin määriin; kunkin muun kuin perinteisen tuojan hakema määrä ei saa olla suurempi kuin kullekin tuotteelle tämän ilmoituksen liitteessä I esitetty määrä tai arvo. Perinteisinä tuojina pidetään tuojia, jotka voivat todistaa harjoittaneensa kiintiöiden kohteena olevan yhden tai useamman tuotteen tuontia yhteisöön kalenterivuonna 1997 tai 1998. 3. Voidakseen osallistua näiden kiintiöiden jakoon, kaikki yhteisön tuojat voivat riippumatta sijoittautumispaikastaan yhteisössä esittää valitsemansa jäsenvaltion toimivaltaisille viranomaisille kustakin kiintiöstä yhden, kyseisen jäsenvaltion yhdellä tai useammalla virallisella kielellä tehdyn lisenssihakemuksen. Luettelo toimivaltaisista viranomaisista esitetään tämän ilmoituksen liitteessä II. 4. Tietyistä asetuksen (EY) N:o 520/94(4) soveltamista koskevista säännöksistä annetun komission asetuksen (EY) N:o 738/94 3 artiklan mukaisesti tuontilisenssihakemuksessa on oltava ainoastaan seuraavat tiedot: a) hakijan täydellinen nimi ja osoite (mukaan lukien puhelinnumero, telekopionumero ja mahdollinen toimivaltaisten kansallisten viranomaisten antama tunnistenumero) sekä arvonlisäveronumero, jos hakija on arvonlisäverovelvollinen; b) tieto kiintiön määräajasta "2000"; c) tarvittaessa tavaranhaltijan tai hakijan mahdollisen edustajan täydellinen nimi ja osoite (mukaan lukien puhelinnumero ja telekopionumero); d) tavaroiden kuvaus, jolloin on ilmoitettava: - niiden kauppanimitys, - yhdistetyn nimikkeistön koodi, johon ne kuuluvat, - niiden alkuperä ja lähtöpaikka; e) haetut määrät kiintiötä vahvistettaessa käytettynä yksikkönä ilmaistuna; f) haettujen määrien erittely yhdistetyn nimikkeistön koodin nimikkeen mukaisesti, jos lisenssihakemus koskee jalkineita ja jos määrällinen kiintiö koskee kahta yhdistetyn nimikkeistön koodia; g) seuraava todistus, joka on päivätty ja hakijan allekirjoittama, sekä jossa on nimenselvennös suuraakkosin; "Minä allekirjoittanut todistan, että tässä hakemuksessa ilmoitetut tiedot ovat oikeita ja vilpittömässä mielessä annettuja ja että olen sijoittautunut Euroopan yhteisöön ja että tämä hakemus on ainoa minun jättämäni tai minun nimissäni jätetty hakemus, joka koskee tässä hakemuksessa kuvattuihin tavaroihin sovellettavaa kiintiötä. Sitoudun palauttamaan lisenssin sen myöntäneelle toimivaltaiselle viranomaiselle 10 työpäivän kuluessa sen voimassaolon päättymispäivästä. " 5. Voidakseen osallistua perinteisille tuojille tarkoitettujen kiintiöiden osan jakoon, tuojien on liitettävä lisenssihakemukseensa kalenterivuoden 1997 tai 1998 aikana näiden nimissä tai sen toimijan nimissä, jonka toimintaa tuojat jatkavat, laadittujen vapaaseen liikkeeseen luovutusta koskevien ilmoitusten oikeaksi todistetut jäljennökset, jotka koskevat lisenssihakemuksen mukaisesti Kiinan kansantasavallasta peräisin olevien, määrällisen kiintiön alaisten tuotteiden luovutusta vapaaseen liikkeeseen. Vaihtoehtoisesti hakija voi liittää lisenssihakemukseensa toimivaltaisten kansallisten viranomaisten hallussaan olevien tullaustietojen perusteella laatiman ja varmentaman todistusasiakirjan, joka osoittaa hakijan tai tarvittaessa toimijan, jonka toimintaa hakija jatkaa, toteuttaman asianomaisen tuotteiden tuonnin kalenterivuonna 1997 tai 1998. Vaihtoehtoisesti, hakija, joka on jo yhteisön lainsäädännön (joko komission asetus (EY) N:o 1657/96 ja/tai (EY) N:o 1140/97 tai komission asetus (EY) N:o 2021/97 ja/tai (EY) N:o 1280/98) nojalla myönnetyn sellaisen tuontilisenssin haltija, joka koskee lisenssihakemuksen mukaisesti kyseisen määrällisen kiintiön alaista tuotetta, voi liittää lisenssihakemukseensa jäljennöksen edellisestä lisenssistä. tässä tapauksessa hakijan on kuitenkin mainittava tuontilisenssihakemuksessa kyseisen tuotteen toteutuneen tuonnin yhteismäärä vuonna 1997 tai 1998. 6. Tuontilisenssihakemukset on jätettävä sellaisen ajanjakson aikana, joka alkaa seuraavana päivänä sen jälkeen kun, kommission asetus (EY) N:o .../1999 on julkaistu Euroopan yhteisöjen virallisessa lehdessä, ja päättyy 10 päivänä syyskuuta 1999 klo 15.00 Brysselin aikaa. 7. Tiedoksi: Tätä ilmoitusta koskeviin kiintiöihin sovelletaan seuraavien asetusten säännöksiä: - Neuvoston asetus (EY) N:o 520/94 (EYVL L 66, 10.3.1994, s. 1), - Neuvoston asetus (EY) N:o 519/94 (EYVL L 67, 10.3.1994, s. 89), - Neuvoston asetus (EY) N:o 1138/98 (EYVL L 159, 3.6.1998, s. 1), - Komission asetus (EY) N:o 738/94 (EYVL L 87, 31.3.1994, s. 47), - Komission asetus (EY) N:o 983/96 (EYVL L 131, 1.6.1996, s. 47), - Komission asetus (EY) N:o 1369/1999, 25.6.1999 (EYVL L 162, 26.6.1999, s. 35). (1) EYVL L 66, 10.3.1994, s. 1, sellaisena kuin se on muutettuna asetuksella (EY) N:o 138/96 (EYVL L 21, 27.1.1996, s. 6). (2) EYVL L 162, 26.6.1999, s. 35. (3) EYVL L 67, 10.3.1994, s. 89, sellaisena kuin se on viimeksi muutettuna asetuksella (EY) N:o 1138/98 (EYVL L 159, 3.6.1998, s. 1). (4) EYVL L 87, 31.3.1994, s. 47, sellaisena kuin se on viimeksi muutettuna asetuksella (EY) N:o 983/96 EYVL L 131, 1.6.1996. s. 47). LIITE I Enimmäismäärä, jota jokainen muu kuin perinteinen tuoja voi pyytää >TAULUKON PAIKKA> ANEXO II - /ANNEXE II - /BILAG II - /ANNEX II - /ANHANG II - /ALLEGATO II - /ΠΑΡΑΡΤΗΜΑ ΙΙ - /ANEXO II - /BIJLAGE II - /LIITEI II - /BILAGA II Lista de las autoridades nacionales competentes/Liste des autorités nationales compétentes/Liste over kompetente nationale myndigheder/List of the national competent authorities/Liste der zuständigen Behörden der Mitgliedstaaten/Elenco delle autorità nazionli competenti/Πίνακας των αρμόδιων εθνικών αρχών/Lista das autoridades nacionais competentes/Lijst van bevoegde nationale instanties/Luettelo kansallisista toimivaltaisista viranomaisista/Lista över nationella kompetenta myndigheter